CELEX: 62021TN0245
Language: sl
Date: 2021-05-05 00:00:00
Title: Zadeva T-245/21: Tožba, vložena 5. maja 2021 – Varabei/Svet

28.6.2021   
            
            
               SL
            
            
               Uradni list Evropske unije
            
            
               C 252/29
            
         
      Tožba, vložena 5. maja 2021 – Varabei/Svet
      (Zadeva T-245/21)
      (2021/C 252/39)
      Jezik postopka: angleščina
      
         Stranki
      
      
         Tožeča stranka: Mikalai Mikalevich Varabei (Novopolotsk, Belorusija) (zastopniki: G. Kremslehner, H. Kühnert, odvetnika, in M. Lester QC)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi Sklep Sveta (SZVP) 2021/353 z dne 25. februarja 2021 o spremembi Sklepa 2012/642/SZVP o omejevalnih ukrepih proti Belorusiji (1) in Izvedbeno uredbo Sveta (EU) 2021/339 z dne 25. februarja 2021 o izvajanju člena 8a Uredbe (ES) št. 765/2006 o omejevalnih ukrepih v zvezi z Belorusijo (2) za nična s takojšnjim učinkom.
               
            
                  —
               
               
                  Svetu naloži, naj poleg lastnih stroškov nosi stroške tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja en tožbeni razlog, ki se nanaša na očitno napako pri presoji. Tožeča stranka navaja, da Svet ni pojasnil, kako njeni poslovni interesi kažejo na to, da ima koristi od Lukašenkovega režima ali da ta režim podpira. Nasprotno naj interesi tožeče stranke v naftnem sektorju, v sektorju prevoza premoga in v bančnem sektorju ne bili take vrste in obsega, da bi kazali na to, da na kakršenkoli način podpira režim oziroma ima od njega koristi.
      Poleg tega tožeča stranka trdi, da njena uvrstitev na seznam ne more temeljiti na tem, da je solastnica družbe Bremino Group. Ta družba ni prejela nobene selektivne davčne ugodnosti niti nobene druge oblike pomoči od beloruske uprave.
      
         (1)  UL L 68, 26.2.2021, str. 189.
      
         (2)  UL L 68, 26.2.2021, str. 29.